अवस्था कस्तोसम्म रह्यो भने वरिष्ठ नेता नेपालले दर्ता गराएको ‘नोट अफ डिसेन्ट’ माथिसमेत गहन छलफल भएको छैन । सचिवालयले बनाएको मापदण्डअनुसार ७ प्रदेशमा गरी १ हजार ४ सय ३ जना प्रदेश सदस्य सिफारिस हुनेछन् । तर तीमध्ये कसलाई ल्याउने भन्नेमा नेताहरू नै अन्योलमा छन् । स्थायी समिति सदस्य देवेन्द्र पौडेल अध्यक्षद्वयको व्यस्तताका कारण एकीकरण टुंगिन नसकेको बताउँछन् । भन्छन्, “दुई अध्यक्षले ढिलो गरेर एकीकरण पर धकेलिँदै गएको हो । तलबाट दबाब बढ्न थालेको छ । त्यसैले अब छिट्टै एकीकरणको काम टुंगिएला ।”
